Neuvoston asetus (EY, EHTY, Euratom) N:o 2779/98, annettu 17 päivänä joulukuuta 1998, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta



Virallinen lehti nro L 347 , 23/12/1998 s. 0003 - 0004



NEUVOSTON ASETUS (EY, EHTY, EURATOM) N:o 2779/98, annettu 17 päivänä joulukuuta 1998, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 209 artiklan, ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), ottaa huomioon tilintarkastustuomioistuimen lausunnon (4), ottaa huomioon alueiden komitean lausunnon, sekä katsoo, että Euroopan parlamentin, neuvoston ja komission 4 päivänä maaliskuuta 1975 antaman yhteisen julistuksen mukainen neuvottelu on käyty neuvottelukomiteassa, olisi muutettava Euroopan yhteisöjen yleiseen talousarvioon sovellettavaa 21 päivänä joulukuuta 1977 annettua varainhoitoasetusta (5), jäljempänä "varainhoitoasetus", Euroopan raha- ja talousliiton kolmannen vaiheen alkamisen huomioonottamiseksi, tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97 (6) mukaisesti kaikki viittaukset ecuun korvataan viittauksilla euroon vaihtosuhteella, jossa yksi euro vastaa yhtä ecua; euron käyttöönotosta 3 päivänä toukokuuta 1998 annetun asetuksen (EY) N:o 974/98 (7) mukaisesti eurosta tulee niiden jäsenvaltioiden valuutta, jotka ovat ottaneet käyttöön Euroopan yhteisön perustamissopimuksen mukaisen yhtenäisvaluutan, kaikkia tämän asetuksen viittauksia euroon on pidettävä viittauksena asetuksen (EY) N:o 974/98 2 artiklan toisessa lauseessa tarkoitettuun valuuttayksikköön, ja liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetun neuvoston asetuksen (EY) N:o 1467/97 tultua hyväksytyksi (8) on luotava mekanismi, jolla voidaan neuvoston jäsenvaltioille määräämien seuraamusten johdosta syntyneet tulot siirtää kuluiksi jaettaviksi niiden euroon osallistuvien jäsenvaltioiden kesken, joilla ei ole liiallisia alijäämiä, sekä toteuttaa nämä toimet budjetin avoimuutta koskevia vaatimuksia noudattaen, ON ANTANUT TÄMÄN ASETUKSEN: 1 artikla Muutetaan varainhoitoasetusta seuraavasti: 1) Lisätään 4 artiklan 2 kohdan toisen alakohdan ensimmäisen luetelmakohdan jälkeen luetelmakohta seuraavasti: "- asetuksen (EY) N:o 1467/97(*) 4 jaksossa tarkoitetut talletusten korot ja sakot, 132 a artiklan mukaisesti. (*) EYVL L 209, 2.8.1997, s. 6 ja oikaisu EYVL L 46, 17.2.1998, s. 20 sekä EYVL L 128, 30.4.1998, s. 71." 2) Korvataan 11 artikla seuraavasti: "11 artikla 1. Talousarvio laaditaan euroissa. 2. Euro on euron käyttöönotosta 3 päivänä toukokuuta 1998 annetussa neuvoston asetuksessa (EY) N:o 974/98 määritelty yhtenäisvaluutta (*). 3. Yhteisöjen saatavat ja velat lasketaan ja suoritetaan euroina, sanotun kuitenkaan rajoittamatta tuloja ja menoja koskevista alakohtaisista erityismääräyksistä johtuvien yksityiskohtaisten sääntöjen soveltamista. 4. Euron ja niiden jäsenvaltioiden, jotka eivät ole päättäneet ottaa käyttöön euroa, valuuttojen vaihtokurssina käytetään päivän kurssia: poikkeustapauksissa voidaan tätä periaatetta olla noudattamatta asianmukaisilla perusteilla, artiklassa 139 tarkoitettujen yksityiskohtaisten täytäntöönpanosäännösten mukaisesti. 5. Euron kurssi niissä jäsenvaltioissa, jotka eivät osallistu yhtenäisvaluuttaan, määritellään päivittäin ja julkaistaan Euroopan yhteisöjen virallisessa lehdessä. (*) EYVL L 139, 11.5.1998, s. 1." 3) Korvataan 19 artiklan 5 kohdan ilmaisu "ecuun" ilmaisulla "euroon". 4) Lisätään 28a artiklan ensimmäisen alakohdan ilmaisun "Komission" jälkeen ilmaisu "ja neuvoston". 5) Korvataan 31 artiklan ilmaisu "ecuina" ilmaisulla "euroina". 6) Korvataan 33 artiklan 5 kohdan ilmaisu "ecun" ilmaisulla "euron". 7) Korvataan 35 artikla seuraavasti: "35 artikla Komissio toimittaa jäsenvaltioille neljännesvuosittain otteen, josta käy ilmi jäsenvaltioiden eri valuuttojen välillä tehdyt siirrot." 8) Korvataan 44 artiklan kolmannessa luetelmakohdassa ilmaisu "ecuina" ilmaisulla "euroina". 9) Korvataan 69 artiklassa ilmaisu "ecumääräisinä" ilmaisulla "euromääräisinä". 10) Korvataan 111 artiklan 2 kohdassa ilmaisu "ecumääräisiä" ilmaisulla "euromääräisiä" ja 3 kohdassa ilmaisu "ecuina" ilmaisulla "euroina". 11) Lisätään XI osaston jälkeen osasto seuraavasti: "XI A OSASTO ASETUKSEN (EY) N:o 1467/97 4 JAKSOSSA TARKOITETTUJA SEURAAMUKSIA KOSKEVAT ERITYISSÄÄNNÖKSET 132 a artikla Asetuksen (EY) N:o 1467/97 4 jaksossa tarkoitetuista seuraamuksista johtuvien rahamäärien osalta noudatetaan seuraavaa budjettirakennetta: a) tulotaulukkoon luodaan budjettikohta niitä määriä varten, jotka aiheutuvat neuvoston jäsenvaltioille neuvoston asetuksen (EY) N:o 1467/97 4 jakson nojalla määräämistä sakoista sekä talletuksista ja sakoista kertyvistä koroista; b) samanaikaisesti ja sanotun kuitenkaan rajoittamatta 28 a artiklan soveltamista, näiden rahamäärien ottaminen tulotaulukkoon johtaa menotaulukossa budjettikohdan luomiseen maksusitoumusmäärärahoille ja maksumäärärahoille. Määrärahat maksetaan asetuksen (EY) N:o 1467/97 16 artiklan mukaisesti." 2 artikla Tämä asetus tulee voimaan 1 päivänä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1998. Neuvoston puolesta W. MOLTERER Puheenjohtaja (1) EYVL C 149, 15.5.1998, s. 21 (2) EYVL C 313, 12.10.1998, s. 34 (3) EYVL C 284, 14.9.1998, s. 54 (4) Lausunto annettu 22. lokakuuta 1998 (ei vielä julkaistu virallisessa lehdessä). (5) EYVL L 356, 31.12.1977, s. 1, asetus sellaisena kuin se on viimeksi muutettuna asetuksella (EY, EHTY, Euratom) N:o 2548/98 (EYVL L 320, 28.11.1998, s. 1) (6) EYVL L 162, 19.6.1997, s. 1 (7) EYVL L 139, 11.5.1998, s. 1 (8) EYVL L 209, 2.8.1997, s. 6 ja oikaisu EYVL L 46, 17.2.1998, s. 20 sekä EYVL L 128, 30.4.1998, s. 71.